**KÚPNA ZMLUVA**

**Zmluvné strany:**

**Infoštúdio mesta Dolný Kubín, s.r.o.**

v zastúpení: Mgr. Jakub Krška, konateľ

So sídlom: Hviezdoslavovo námestie 1651/2, 026 01 Dolný Kubín

IČO: 36375535

DIČ: 2021372100

IČ DPH: SK2021372100

IBAN: SK19 0200 0000 0013 6183 2851,Všeobecná úverová banka

(ďalej len ako „Predávajúci“)

**a**

**Mestské kultúrne stredisko Dolný Kubín**

v zastúpení: Mgr. Jana Greššová, riaditeľka

So sídlom: Námestie slobody 1269/3, 026 01 Dolný Kubín

IČO: 355046

DIČ: 2020561994

IČ DPH: SK2020561994

IBAN: SK06 0200 0000 0000 0043 3332, Všeobecná úverová banka

(ďalej len ako „Kupujúci“)

uzatvorili túto kúpnu zmluvu (ďalej len ako „Zmluva“):

**Článok I**

**Úvodné ustanovenie**

Predávajúci je výlučným vlastníkom nasledovného motorového vozidla:

Druh vozidla: nákladné

Továrenská značka, typ: Volkswagen Caddy

Farba: červená tmavá

VIN: WV2ZZZ2KZ9X075231

Evidenčné číslo vozidla: DK 361AU

(ďalej len ako „Predmetné motorové vozidlo“).

**Článok II**

**Predmet Zmluvy**

Predávajúci touto Zmluvou predáva Kupujúcemu Predmetné motorové vozidlo za vzájomne dohodnutú kúpnu cenu a Kupujúci Predmetné motorové vozidlo za vzájomne dohodnutú kúpnu cenu kupuje do svojho výlučného vlastníctva. Predávajúci zároveň čestne prehlasuje, že na predmetnom motorovom vozidle nie sú žiadne exekúcie a že nezamlčal a nezatajil skryté závady motorového vozidla o ktorých by vedel. Súčasťou predmetu zmluvy sú aj zimné kolesá v počte 4 ks.

**Článok III**

**Kúpna cena**

Kupujúci sa zaväzuje zaplatiť Predávajúcemu za Predmetné motorové vozidlo vzájomne dohodnutú kúpnu cenu vo výške 5 833.33,- Eur bez DPH, DPH 1 166.67,- Eur, celkom 7 000,- Eur.

 Predávajúci a Kupujúci sa dohodli, že Kupujúci uhradí Predávajúcemu kúpnu cenu 7 000, - Eur s DPH na účet predávajúceho: SK19 0200 0000 0013 6183 2851 pri podpise tejto Zmluvy.

 Predávajúci vystaví kupujúcemu faktúru v deň podpisu zmluvy a doloží ju k predmetnej zmluve.

**Článok IV**

**Stav Predmetného motorového vozidla**

Kupujúci vyhlasuje, že sa so stavom Predmetného motorového vozidla riadne oboznámil jeho obhliadkou a skúšobnou jazdou a kupuje ho v stave, v akom sa nachádza ku dňu podpisu tejto Zmluvy. V deň podpisu zmluvy malo vozidlo stav tachometra 38 800 km.

**Článok V**

**Odovzdanie predmetu zmluvy a prevod vlastníckeho práva**

Predávajúci a Kupujúci sa dohodli, že odovzdanie Predmetného motorového vozidla ako aj vlastnícke právo k Predmetnému motorovému vozidlu prechádza z Predávajúceho na Kupujúceho momentom úplného zaplatenia kúpnej ceny podľa článku III tejto Zmluvy a to až pripísaním na účet predávajúceho uvedeného v článku III tejto Zmluvy.

**Článok VI**

**Záverečné ustanovenia**

Táto zmluva je vyhotovená v dvoch obsahovo zhodných rovnopisoch, po jednom rovnopise pre každú zo zmluvných strán.

 Zmluvné strany vyhlasujú, že si znenie tejto Zmluvy prečítali, rozumejú jej obsahu, a na znak súhlas s ustanoveniami tejto Zmluvy, zmluvné strany pripájajú vlastnoručné podpisy, ako vyjadrenie ich slobodnej a vážnej vôle.

Zmluvné strany sa zaväzujú poskytnúť si nevyhnutnú súčinnosť pri prepise vozidla.

V Dolnom Kubíne, dňa 09.10.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predávajúci Kupujúci